**Ādažu novada**

**Bērnu uzņemšanas pašvaldības pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2021. gada 29. jūlijā **Nr.10**

Sēde sasaukta Ādažu novada domes 2021. gada 23. marta lēmumā Nr. 50 “Par Bērnu uzņemšanas pašvaldības pirmsskolas izglītības iestādes komisiju” un Ādažu novada domes 2021. gada 23. marta nolikumā Nr. 2 “Bērnu uzņemšanas pašvaldības pirmsskolas izglītības iestādes komisijas nolikums” noteiktajā kārtībā.

Sēdi vada: Kancelejas vadītāja JEVGĒNIJA SVIRIDENKOVA.

Sēdē piedalās:

komisijas locekļi: Ādažu vidusskolas direktors ČESLAVS BATŅA, domes izglītības darba un jaunatnes lietu speciāliste INĀRA BRIEDE, Ādažu pirmsskolas izglītības iestādes “Strautiņš” padomes priekšsēdētājs NAURIS RUBENS, novada iedzīvotāja ZANE STAŠULE, Kadagas pirmsskolas izglītības iestādes padomes locekle BAIBA VĪTOLIŅA

citi: Kadagas pirmsskolas izglītības iestādes vadītāja IRĒNA KUZŅECOVA, Ādažu pirmsskolas izglītības iestādes “Strautiņš” vadītājas vietniece LINDA CINTIŅA, novada iedzīvotājs KRISTS MEŽGALS

nepiedalās (attaisnotu iemeslu dēļ): domes Dzimtsarakstu nodaļas vadītāja NATAĻJA KRASNOVA

Sēdi protokolē: domes Kancelejas lietvedības sekretāre MĀRĪTE BIZIKA.

*Ņemot vērā esošo epidemioloģisko situāciju un iespējamos epidemioloģiskos riskus, lai mazinātu Covid-19 infekcijas izplatīšanos un pamatojoties Covid-19 infekcijas izplatības pārvaldības likumu, sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 10:00

**Darba kārtībā:**

1. Par 5-6 gadīgajiem bērniem rindā uz Ādažu pirmsskolas izglītības iestāde “Strautiņš” 2021./2022. mācību gadā.
2. Par uzaicinātajiem bērniem uz pašvaldības PII 2021./2022. mācību gadā:
	1. Ādažu pirmsskolas izglītības iestāde “Strautiņš”;
	2. Kadagas pirmsskolas izglītības iestāde “Mežavēji”;
	3. Ādažu vidusskolas pirmsskola.

**1.§**

**Par 5-6 gadīgajiem bērniem rindā uz Ādažu pirmsskolas izglītības iestāde “Strautiņš” 2021./2022. mācību gadā**

J.SVIRIDENKOVA informē par komisijas šā gada 12. jūlija sēdes ziņojumu (Protokols Nr.7 3.2. apakšpunkts) par iedzīvotāja Krista Mežgala šā gada 30. jūnija iesniegumu par izglītību Ādažu pirmskolas izglītības iestādē “Strautiņš” (reģ. Nr. ĀNP/1-18/21/1939). Iesniedzējs savā iesniegumā lūdz novērst nesakritību starp likumā noteikto un sistēmas funkcionalitāti, kas atlasa bērnus atbilstoši prioritātei “Obligātās izglītības vecums”. Pašvaldība vērsās pie datorprogrammas izstrādātāja SIA “ZZ Dats” ar lūgumu pilnveidot un novērst konstatēto problēmu, taču uzņēmums problēmu nav novērsis, tādejādi neizpildot Ādažu novada domes 25.07.2017. saistošo noteikumu Nr.24/2017 “Par pirmsskolas vecuma bērnu reģistrāciju un uzņemšanu Ādažu novada pašvaldības pirmsskolas izglītības iestādēs” (turpmāk – saistošie noteikumi) 16.punktu, proti, bērnam, kuram kalendārajā gadā aprit pieci, seši vai septiņi gadi, kārtējā gada 1. aprīlī pašvaldības elektroniskā datubāze piešķir statusu “Obligātās izglītības vecums”, ja bērna, viņa vecāka vai aizbildņa dzīvesvieta ir deklarēta Ādažu novada administratīvajā teritorijā. Pēc sarunām ar Juridiskās un iepirkuma daļas vadītāju un izglītības darba un jaunatnes lietu speciālisti I.Briedi tika rasts risinājums līdz brīdim, kad programmēšanas trūkums tiks novērsts, pašvaldībai manuāli no sistēmas ģenerēt sarakstu un uzaicināt rindā esošo 5 un 6 gadus vecus bērnus apmeklēt pirmsskolas izglītības iestādi, nosūtot vēstuli bērna vecākam.

I.BRIEDE informē, ka vērsusies Izglītības kvalitātes valsts dienestā (turpmāk – IKVD) un pie datorprogrammas izstrādātāja SIA “ZZ Dats” ar lūgumu pilnveidot datorprogrammu, lai novērstu konstatēto problēmu, ka, veidojot uzņemamo bērnu sarakstu, datorprogramma sākumā atlasa bērnus, kuriem pilni pieci gadi paliek uz mācību gada sākumu, t.i., 1. septembri, tad secīgi tiek pievienoti bērni, kuriem pieci gadi paliek līdz kārtējā gada beigām, t.i. līdz 31. decembrim, grupējot tos pieteikumu reģistrācijas kārtībā. Taču problēma pie datorprogrammas izstrādātāja SIA “ZZ Dats” netiek risināta. Rasts risinājums, līdz brīdim, kad programmēšanas trūkums tiks novērsts, pašvaldība manuāli veidos uzņemšanas sarakstus, uzaicinot katru rindā esošo 5 un 6 gadus vecu bērnu apmeklēt pirmsskolas izglītības iestādi.

K.MEŽGALS izsaka pateicību komisijas locekļiem par bērnu uzņemšanas pašvaldības pirmsskolas izglītības iestādēs procesa caurredzamības nodrošinājumu un viedokļa uzklausīšanu. Norāda uz kļūdaini funkcionējošo programatūru, kuras dēļ meitai tika liegta uzņemšana izvēlētajā pirmsskolas izglītības iestādē “Strautiņš”. Vēršas ar lūgumu nodrošināt rindā esošiem bērniem godīgu konkurenci, balstoties uz vecāku pieteikumu reģistrācijas datumiem un saistošo noteikumu 16. punktu.

J.SVIRIDENKOVA iepazīstina ar I.Briedes veidoto sarakstu rindā uz ĀPII “Strautiņš” (5-6 gadīgo) 12 bērniem. Aicina I. Briedi sazināties ar bērnu vecākiem un noskaidrot nepieciešamību bērnam 2021./2022. mācību gadā apmeklēt norādīto iestādi, vecākiem, ja nepieciešams, veicot attiecīgus precizējumus pieteikumos.

*Plkst. 10:38 K.Mežgals atstāja sēdi*.

I.KUZŅECOVA, Č.BATŅA, J.SVIRIDENKOVA, I.BRIEDE debatē par pedagoģiskā sastāva 5-6 gadīgo bērnu grupām trūkumu Ādažu vidusskolas pirmsskolā un KPII “Mežavēji” un nepieciešamību informēt deputātus Izglītības, kultūras, sporta un sociālajā komitejā par šo problēmu.

Atklāti balsojot, ar 6 balsīm "Par" (Č.Batņa, N.Rubens, J.Sviridenkova, I.Briede, Z.Stašule, B.Vītoliņa), "Pret" – nav, "Atturas" – nav, **KOMISIJA NOLEMJ**:

1. **Pieņemt informāciju zināšanai.**
2. **Uzdot I. Briedei sazināties ar 5-6 gadīgo bērnu vecākiem un noskaidrot nepieciešamību bērnam 2021./2022. mācību gadā apmeklēt ĀPII “Strautiņš”, kā arī informēt par veicamajām statusa izmaiņām – pieteikumā pārliekot vēlamo mācība gada uzsākšanas datumu vai veikt pieteikuma anulāciju.**
3. **Aicināt Č. Batņu un I. Briedi piedalīties Izglītības, kultūras, sporta un sociālās komitejas šā gada 3. augusta sēdē un informēt deputātus par pedagogu trūkumu pirmsskolas izglītības ietādēs.**

**2.§**

**Par uzaicinātajiem bērniem uz pašvaldības PII 2021./2022. mācību gadā**

**1.1.Ādažu pirmsskolas izglītības iestāde “Strautiņš”**

L.CINTIŅA informē, ka visās grupās ĀPII “Strautiņš” ir noslēgusies bērnu uzņemšana. Uz šā gada 14.jūlijā nosūtīto e-pasta vēstuli par uzaicinājumu jaunākā vecuma grupā (no 1,5 līdz 2,5 gadiem) 1 (vienam) bērnam tika saņemta bērna vecāku atbilde par mācību uzsākšanu ar šā gada 1. septembri.

J.SVIRIDENKOVA ierosina sagatavot informāciju publicēšanai pašvaldības tīmekļvietnē un sociālajās platformās par to ka visās grupās ĀPII “Strautiņš” ir noslēgusies bērnu uzņemšana, aicinot bērnu vecākus sazināties ar ĀPII “Strautiņš” un nokārtot juridiskās formalitātes, kas ir saistītas ar bērna uzņemšanu iestādē.

Atklāti balsojot, ar 6 balsīm "Par" (Č.Batņa, N.Rubens, J.Sviridenkova, I.Briede, Z.Stašule, B.Vītoliņa), "Pret" – nav, "Atturas" – nav, **KOMISIJA NOLEMJ**:

**Pieņemt** informāciju zināšanai.

**1.2.Kadagas pirmsskolas izglītības iestāde “Mežavēji”**

I.KUZŅECOVA informē, ka obligātās pirmsskolas izglītības vecuma (5-6 gadīgo) grupā ir 14 (četrpadsmit) brīvas vietas, 2016.gadā dzimušie bērni – 4 pieteikumi rindā, no kuriem viens ir NBS karavīra bērns.

Atklāti balsojot, ar 6 balsīm "Par" (I.Briede, N.Rubens, J.Sviridenkova, Č.Batņa, Z.Stašule, B.Vītoliņa), "Pret" – nav, "Atturas" – nav, **KOMISIJA NOLEMJ**:

**Uzdot KPII “Mežavēji” vadītājai Irēnai Kuzņecovai:**

* + 1. **Sagatavot sarakstu obligātās pirmsskolas izglītības vecuma (5-6 gadīgo) grupā – bērnu dzimšanas datumi: no 01.01.2015. līdz 31.12.2016.** – **4 (četriem) bērniem no kuriem viens ir ar prioritāti “NBS karavīra bērns”, nosūtīt tos saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērna vecākus un nosūtīt uzaicināto bērnu sarakstu Jevgēnijai Sviridenkovai un Kancelejas lietvedības sekretārei Mārītei Bizikai.**

**1.3. Ādažu vidusskolas pirmsskola**

Č.BATŅA informē par bērnu skaitu jaukta vecuma grupā (3 un 4 gadīgie bērni) 2017. un 2018. gadā dzimušie bērni: uzaicināti un piekrituši apmeklēt iestādi – 16 bērni. Šā gada 23. jūlijā tika nosūtīti 3 (trīs) uzaicinājumi un tiek gaidītas atbildes. Rindā uz iestādi ir 1 pieteikums 2017. un 2018. gadā dzimušo bērnu grupā.

5-gadīgo vecuma grupa - bērnu dzimšanas datumi: no 01.01.2016. līdz 01.09.2016.– no šā gada 23. jūlijā nosūtītajiem 2 (diviem) uzaicinātajiem tiek gaidītas atbildes.

J.SVIRIDENKOVA ierosina apturēt turpmāko bērnu uzņemšanu 5-gadīgo vecuma grupā, līdz situācija par pedagoģisko sastāvu tiks precizēta.

Atklāti balsojot, ar 5 balsīm "Par" (I.Briede, N.Rubens, J.Sviridenkova, Z.Stašule, B.Vītoliņa), "Pret" – nav, "Atturas" – nav, “Nebalso” – 1 (Č.Batņa), **KOMISIJA NOLEMJ**:

1. **Uzdot ĀVS direktoram Česlavam Batņam:**
	1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts:* 3 un 4-gadīgo vecuma grupas - bērnu dzimšanas datumi: no 01.01.2017. līdz 01.09.2018.– 1 (vienam) bērnam.**

* 1. **nosūtīt uzaicināmo bērnu sarakstus saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

**2. Informēt J.Sviridenkovu par nosūtīto uzaicinājumu atbildēm 5-gadīgo vecuma grupa - bērnu dzimšanas datumi: no 01.01.2016. līdz 01.09.2016.– 2 (diviem) bērniem.**

Sēdi slēdz plkst. 11:26.

Komisijas priekšsēdētāja: Jevgēnija Sviridenkova

Komisijas locekļi: Česlavs Batņa

Ināra Briede

Baiba Vītoliņa

Zane Stašule

Nauris Rubens

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU